În sezonul 2012-2013 a luat o medalie de bronz la probă de Cupa Mondială de la Saint-Maur, apoi o medalie de argint la Cupa Campionilor Europeni, tot pe echipe. S-a oprit în tabloul de 32 la Campionatul European de la Zagreb, dar a câștigat argintul pe echipe. A ajuns în semifinală la Universiade din 2013, dar a fost învinsă de chinezoaica Sun Yiwen, și s-a mulțumit cu bronzul. La Campionatul Mondial de la Budapesta, s-a impus în fața vicecampioanei europeană Francesca Quondamcarlo, dar a pierdut în turul al doilea cu americana Courtney Hurley. În proba pe echipe, România a fost învinsă de Rusia în semifinală, și a întâlnit-o pe Franța în finala mică. Intrând în penultimul releu cu un handicap de trei tușe, Pop a egalat scorul, permițând Anei Brânză să câștige meciul. Delegația României a părăsit concursul cu o medalia de bronz. Pop a terminat sezonul pe locul 26 FIE, cel mai bun din carieră până acum.